sinarproject/legisdata huggingface dataset:
Pertanyaan 39: MASALAH BANJIR DI KAMPUNG GICHING DAN KG LABU LANJUT SG LABU
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN RONNIE LIU TIAN KHIEW (N56 SUNGAI PELEK)
Jawapan oleh: Y.A.B. Dato' Menteri Besar

Y.B. TUAN RONNIE LIU TIAN KHIEW

Masalah Banjir yang berpunca dari Sg Labu, Apakah status projek tebatan banjir SG Labu?

Apakah boleh supaya kerja-kerja menaik taraf ban yang kerap pecah ( 5 kali dalam tempoh setahun) diberi keutamaan dan dilaksanakan terlebih dahulu ?

Y.A.B. Dato' Menteri Besar

Tajuk Kerja : Rancangan Tebatan Banjir Sungai Labu, Daerah

a)

Sepang,Selangor Darul Ehsan.

Tarikh Mula

: 12/10/2018

Tarikh Siap

: 04/02/2021

Kemajuan Jadual

: 47%

Kemajuan Sebenar : 28%

Kelewatan

: -19%

b) Banjir yang berlaku di Kampung Giching Sungai Labu adalah berpunca daripada hujan yang tersangat lebat iaitu 106mm dalam tempoh 3 jam di kawasan tersebut. Curahan hujan yang banyak mengakibatkan aliran air sungai yang laju dan telah melimpahi ban menyebabkan hakisan tebing/ban sungai Labu yang sedang dalam pembinaan. Akibat daripada hakisan tersebut ban sungai telah pecah dan air memasuki kawasan perkampungan dan telah menyebabkan banjir.

Untuk makluman, projek RTB Sungai Labu sedang dalam pelaksanaan dan skop menaiktaraf ban sungai adalah sepanjang 18km. Pembinaan ban sungai merupakan skop keutamaan untuk projek ini. Jabatan telah mengkaji semula rekabentuk ban di kawasan yang terhakis teruk dan cadangan rekabentuk baru

yang lebih kukuh telah disediakan bagi mengelakkan kejadian yang serupa dari berlaku.

Untuk makluman, kontraktor telahpun menyiapkan kerja-kerja pembaikan ban yang pecah bagi menghalang kemasukkan air ke kawasan kampung dan kerja- kerja pembinaan berdasarkan rekabentuk baru akan dilaksanakan segera.